નોબેલ પારિતોષિક વિજેતા અંગ્રેજ લેખક જ્યોર્જ ઓર્વેલ ‘એનિમલ ફાર્મ’ નામની નવલકથાને કારણે વિશ્ર્વપ્રસિદ્ધ થયા હતા. આ રૂપક કથામાં એક વાડીમાં રહેતાં પશુઓની વાત છે. પશુઓના પાત્ર દ્વારા તત્કાલીન સોવિએટ સંઘ (USSR)- રશિયામાં સામ્યવાદી શાસકો દ્વારા ચલાવાતી હિંસા-દમન-શોષણની કથા પ્રસ્તુત થઈ છે. નેપોલિયન નામનું ભૂંડ રશિયન તાનાશાહ ક્રુશ્ર્ચેવ કે સ્ટેલિનની ભૂમિકા ભજવે છે. નેપોલિયન તેના વિરોધીઓની રહસ્યમય રીતે હત્યા કરાવીને વાડીનાં પશુઓને સતત આતંક અને ભયના વાતાવરણમાં રાખતો હોય છે. બોક્સર નામનો અશ્ર્વ નેપોલિયનનો પડ્યો બોલ ઝીલીને ગધ્ધાવૈતરું કરતો હોય છે ! પોતાના આવા અતિ વિશ્ર્વાસુ અનુયાયીની પણ નેપોલિયન ક્રૂર હત્યા કરાવે છે. ભારતમાં નક્સલવાદના પ્રણેતા ગણી શકાય તેવા કનુ સાન્યાલના તાજેતરમાં પ્રસિદ્ધ થયેલા જીવનચરિત્રને વાંચતાં આપણને પ્રતીતિ થાય છે કે સામ્યવાદી પરંપરામાં ‘બોક્સર’નું પાત્ર એ સનાતન સત્ય છે. અત્યંત કષ્ટજનક સ્થિતિમાં મૃત્યુ પામનારા આ નક્સલવાદ-સામ્યવાદના પ્રખર અનુયાયી કનુ સાન્યાલે તેમના જીવનકાળમાં હિંસક સામ્યવાદી માંધાતાઓ માટે ‘બોક્સર’-અશ્ર્વની જ ભૂમિકા ભજવી હતી.